Kurdistan, Irak - Turkiako muga
Estatu Batuen eta Iraken arteko gerra baino aste batzuk lehenago.
DORTOKEK HEGAN BADAKITE
Bahman Ghobadi-k idatzia eta zuzendua
Pasheo, esaiozu nire aitari eskuinerantz jiratzeko antena!
Esmaeel, eskuinera! Eskuinera!
Eskuinera jiratzeko dio semeak!
Pasheo, esaiozu nire aitari ezkerrerantz jiratzeko!
Ali, ezkerrera!
Interferentziak ditu!
Ez dago irudirik!
Begira zer egin digun Sadamek!
Ez daukagu ez urik, ez elektrizitaterik, ez eskolarik.
Zerua ere kendu digute.
Telebista ere galarazten digute gerra noiz hasiko den ez ikusteko.
Zu al zara Kak Satelite?
Aizu, zu al zara Kak Satelite?
Bai, zer dugu?
Soka behar dut.
Bihar etorri.
-Orain behar dut. -Bihar esan dizut!
Orain behar dut, ordea.
Ondo da.
Zenbat nahi duzu?
Hiru metro.
Pasheo!
Kak Satelite, zatoz pixka batean!
Soran da nire izena, baina Satelite deitzen didate denek.
Eseri.
Ezagutzen dut neska hori, Halabchehekoa da.
Halabchehekoa? Nola dakizu?
Badakit. Gurasoak hil dizkiote. Atzo etorri ziren herrira.
Mugara joan nahi dute beste iheslariekin batera.
Haren anaiak minak bilatzen ditu. Ez du besorik.
Abdolrahmani burukada bat eman, eta zauritu egin zuen.
Odola zerion sudurretik. Honela eman zion.
-Ez kontatu inori. -Ederki.
Zergatik ez didazu soka eman?
Bizpahiru metro besterik ez ditut. Gero gehiago emango dizut.
-Zenbat da? -Ez. Dirurik ez.
-Ordaindu egin behar dizut. -Ez. Gero arte.
Eskerrik asko.
Etorri nigana, zerbait behar baduzu.
Aizu! Zer zabiltza?
Zergatik ez duzu antena jiratzen? Jira ezazu!
Esmaeel, nekatuta nago!
Antena horrekin ezin duzu irudirik hartu!
Antena horrekin ez duzu 100 urtetan ere irudirik hartuko.
Esan dizut antena paraboliko bat erosi behar duzula.
Antena parabolikoa debekatuta dagoela dio herriko buruzagiak.
Ez, sexu eta dantza kanalak daude debekatuta, ez albisteak.
Inguruko herri guztietan jarri ditut antena parabolikoak.
Badakizu non dagoen Sargali herria?
20 familia besterik ez ditu, baina paraboliko bat erosi dute.
-Haiek ere bai? -Bai.
Demontre!
Hemen 70 familia zarete, zergatik ez duzue bat erosten?
Txarra da zuen izen onerako.
30 familia besterik ez gara eta!
Eta beste aldeko etxeak?
Erotu egin zara, ezjakina? Hori Turkia da orain.
Bereizi egin gaituzte. Ez diete utziko parabolikoa ordaintzen.
Zure emaztea alde horretakoa zen.
Orain arrotzak zarete?
Arrotz bihurtu gaituzte.
-Ulertu didazu? -Bai.
Goazen.
Hau besterik ez zaigu geratzen AEB ekartzeko.
-Zer da AEB? -AEB?
Ameriketako Estatu Batuak.
Ikusi duzu Titanic filma?
Titanic, Washington, San Francisco, Bruce Lee, Zinedine Zidane.
Zinedine Zidane ez da amerikarra.
Arrazoi duzu, ez da amerikarra.
Frantsesa eta musulmana da. Ondo ezagutzen dut.
-Egun on. -Baita zuri ere.
-Nora doa kamioi hau? -Igo. Arbilera doa.
Igoko naiz, ba. Eskerrik asko.
-Egun on. -Baita zuri ere.
Mila esker. Goazen.
Iraniar kurdoa al zara?
Bai, iraniar kurdoa naiz, eta medikua.
Zer zabiltza Iraken nahaspila honetan?
Hau da etortzen naizen laugarren aldia.
Joan-etorri ibiltzen naiz.
Umezurtz baten bila nabil.
Arbilekoa dela uste dut. Erotuta nauka.
Ez dakit nora joan, ez dakit nori galdetu.
Erotzeko modukoa da.
Badakit nor den eta badakit zu ere nor zaren.
Zer?
Zertatik ezagutzen nauzu?
Kamioi berean elkarrekin eserita egon ginen duela hilabete batzuk.
Kirkuketik Solaymaneyehera zindoazen, umezurtzaren bila.
Jainkoak entzun diezazula.
Badakizu non dagoen?
Mutil ona da, bikaina.
Ezagutzen al duzu?
Iragarpenak egiten dituen mutikoaren bila zabiltza, ezta?
Bai. Baduzu haren berri?
Bai eta ez. "I don't know".
-Zer esan nahi du "I don't know"k? -Jauna, nahaspila dago nonahi.
Ez dakidala esan nahi du "I don't know"k.
-Adarra jotzen didazu? -Ez, ezagutzen dut.
Ez kasurik egin mutil horri. Gezur hutsa da dena.
Aurkitu egin behar dut. Iragarpenak egiten ditu.
Albisteek urrea balio dute gaur egun.
Ene! Horretarako etorri zara Irandik?
Zer esaten ari zara?
Mundua gerran dago. Albiste bila dabil mundu guztia.
Mutil hori gezurtia da!
Erosi antena paraboliko bat berriak jakiteko.
Paraboliko bat? Zertarako?
Dena gezurra da. Gezurrekin aberastu egiten dira.
Geldi!
Nork eman die hona etortzeko baimena?
Ez dakit.
Esaiezu Karimen lurretara joateko. Mugi!
-Ez duzu zurekin joatea nahi? -Mugi!
Mugi!
Itxaroidazu hemen.
-Egun on. -Baita zuri ere.
Kanibotik etorri naiz antena paraboliko bat erostera.
Garestiegiak dira, ezin duzu erosi.
Zenbat balio du?
2.000 edo 2.500 dinar. Pixka bat merkeago salduko dizut.
-Ez daukazu antena merkeagorik? -Gerra dator; munduaren amaiera.
Dirurik ez badaukazu, ez erosi.
Irrati batzuk dauzkat. Trukatu ditzakegu?
Irratiak? Zer diozu?
Irratiek ez dute ezer balio.
Parabolikoak erosteko, dirua behar duzu.
Irrati batzuk emango dizkizugu eta beste erdia dirutan. Bai?
Zer?
Erdia irratitan eta erdia dirutan.
Ondo da. Zenbat irrati dituzue?
Hamabost.
-Eta zenbat diru? -500.
Mahai gainean jar itzazu.
Ondo da. Har ezazu parabolikoa.
"Hello, Mr.!"
"How are you?"
Kak Satelite! Ikusi dituzu mina hauek?
Nork aurkitu ditu?
Abdolrahmani burukada bat eman zion besomotzak.
Ez al dizuet esan Karimen lurretara joateko?
Mutilak ez digu utzi hara joaten. Zelai honetan lan egiteko esan digu.
Minaz josita omen dago.
Ez dakit nola jakin duen.
Hau dena atera dut.
Egun bakar batean hiru egunetako minak atera ditut.
Amerikar minak besterik ez hartzeko esan dizuet.
Ez omen dago alderik mina amerikarren eta italiarren artean.
Eta kontrakoa dioena gezurtia dela esan du.
Gezurti deitu dit? Non dago?
Han dago.
Non?
Han goian!
Aizu! Jaitsi hona!
Aizu!
Zurekin ari naiz!
Jaitsi hona? Zergatik ez zara jaisten?
-Itxaron. -Utzi bakean.
Zergatik ez zara jaisten?
Leku hau minaz josita dago.
Gezurti deitu didazu?
Kurdistango zein lekutakoa zara niri horrela hitz egiteko?
Zatoz hona, gizona bazara!
Inork ez dit inoiz gezurti deitu.
Zikin hori! Besomotza niri gezurti deika!
Niri ez dit inork gezurti deituko.
Zurekin ari naiz.
Gezurtia zu zara.
Ez al didazu entzuten? Gorra al zaude?
Berriz gezurti esaten badidazu, muturra txikituko dizut!
Badakit nor zaren, baina zure arrebagatik ez dut ezer esango.
Zure arrebagatik barkatu egingo dizut gaur.
Ulertu didazu?
Uztazu, ez borrokatu.
Ez joan, Hengov!
-Nirekin ari al zinen? -Badakit nor zaren.
-Nirekin ari al zinen? -Bai, zurekin!
Kak Satelite!
Kak Satelite, zer duzu?
Odola! Odola! Kendu erditik!
Burukada bat eman didazu? Zatoz hona!
Begiraiozue! Koldar hori ez da hona itzultzen ausartzen!
Zure arrebagatik barkatzen dizut! Azken aldia izan dadila!
Geldi hor, ausartzen bazara!
Etortzen bazara, bi hankak moztuko dizkizut!
Ekar ezazue hona!
"Come on! Come on!"
Hemendik.
Esmaeel, antena ekarri dizut.
Mundu osoan ez duzu halakorik aurkituko.
Ez gezurrik esan. Ez naiz itsua.
Ez al genuen Arbilen elkarrekin erosi?
Zatozte laguntzera! Eutsiozue!
Kontuz! Puskatu gabe!
Poliki. Kontuz eskuekin.
Kontuz har ezazue.
Kontuz eskuekin.
Hiru zenbatzean, jaitsi. "One, two, three!"
Sherko, jaitsi zu ere bai.
Kak Satelite! Zer esan nahi du "come on"ek?
"Come on"ek berehala jaisteko esan nahi du. Mugi!
-Egun on. -Baita zuri ere.
Gerrari buruzko berriak ikustera etorri gara.
Zer diote atzerriko kanalek?
Ez dago berririk. Zoazte etxera!
Hemen ez dugu zuen beharrik.
Zoazte zuen dendetara!
Mezkitako bozgorailutik emango ditugu berriak.
-Ziur zaude? -Bai. Hotsa zabalduko dugu.
Zoazte dendetara!
Mezkitako bozgorailutik emango ditugu berriak.
-Ez kezkatu, hemen naukazue. -Goazen.
-Egun on. -Baita zuri ere.
Nor dira?
Herriko zaharrak eta buruzagia.
Albisteak ikusi nahi dituzte.
Ez jarri kate debekatuak.
Nork esan dizu ukitzeko? Zoaz mezkitara!
-Zertara? -Mezkitako mikrofonoa ekartzera.
-Eta buruzagiak ez badit uzten? -Buruzagia hemen dago.
Ondo da.
Mugi!
Joan beharra daukat.
Nora?
Esaiguzu zer esaten duten. Ez dugu ezer ulertzen.
Antena jartzea zen nire lana, eta jarri dut.
Joan beharra daukat. Lanpetuta nago.
Nik dut herriko umeen ardura. Dirua lortu behar dut haientzat.
Dirua? Nik emango dizut! Dirua eta etxe bat!
-Etxe bat? Bai zera! -Bai.
-Ez didazu emango. -Bai.
Azken aldian agindu zenidan, baina ez zenidan eman.
Emango dizut. Eseri hemen.
Lagunduko dizugu.
Ez jartzeko kate debekatuak! Aldatu!
Ez jo! Albiste-kanal baten bila nabil.
Aldatu! Aldatu!
Debekatuta dago.
Itxaron.
Hor dago Bush jauna. Mundua bere eskuetan dauka.
Badakit.
Mundua bere eskuetan dauka.
Zer esaten ari da?
Maisua laguntzera etorriko zaizue. Hau ez da nire lana.
-Maisuak ez daki ezer! -Ez dakiela?
28 gutun idatzi zizkion-eta ingelesez Bush jaunari!
Eta ezer ez dakiela diozu?
Saiatu ulertzen! Entzun.
Entzuiozu. Zer esaten ari da?
Bihar euria egingo duela.
Zer du ikustekorik euriak?
-Berriz dio euria egingo duela. -Zer du horrek ikustekorik?
-Kode bat dela uste dut. -Zer kode?
Tori, Satelite, mezkitako mikrofonoa.
Zoaz, berehala joango naiz.
Hor dago Sadam!
Arabiera ulertzen duzue.
Banoa.
Nora zoaz? Zure beharra dugu!
Herriko umeak zain dauzkat. Joan beharra daukat.
Arratseko albistegirako etorri. Gerraren berri jakin nahi dut.
Ondo da. Ikusiko dugu.
Rega?
Agrin, non dago Rega?
-Ez dakit. -Nola ez dakizula?
Zer ari da ume hau hemen?
-Noren semea zara? -Zergatik ari zara negarrez?
Nola duzu izena? Nola duzu izena?
Halabcheheko neskaren anaia dela uste dut.
Ez negar egin.
Begira! Beldurtu egin dut. Joan egin da.
-Zenbat hatz daude? -Utziozu, ez du ikusten eta.
Begira zer egingo diodan turkiar soldaduari.
Aizu, "efendi"!
Begira, begira.
Aizu! Ondo al zaude?
Gerra bat hastea nahi duzu?
-Begira, begira. -Ez du ikusten.
Goazen hemendik hark gu akabatu baino lehen.
Goazen, hilko gaitu eta!
Ez genion zure anaiari min eman nahi.
Negarrez ari zen muga ondoan.
Horregatik tiro egin dute. Hil egin zezaketen.
Satelitegatik ez balitz, hil egingo zuketen.
Nire bizikleta!
Zer ari zara hemen? Non dago nire bizikleta?
Zure bizikleta ikusi, eta hemen geratu naiz zure zain.
Esmaeel etorri, eta non zeunden galdetu dit.
Ez nekiela esan diot. Zure bizikleta eraman nahi zuen.
Ez eramateko esan diot. Berak baietz, nik ezetz.
Baietz esan du berriz. Ez niola utziko esan diot nik.
Bi masaileko eman, eta bizikleta eraman du.
Zergatik utzi diozu?
Satelitek albisteak itzultzera joan behar duela esan du.
Nola ausartu da ni umiliatzen?
Pasheo, zoaz berarekin.
Esaiozu egunez ezin dudala albisterik itzuli.
Gauez, pixka bat, agian.
Herri honetatik joango naiz.
Esaiozu inguruko herri guztietan nire bila dabiltzala.
Bizikleta itzultzen ez badit, parabolikoa hartuta alde egingo dut.
Bizikleta itzultzen ez badit, oraintxe alde egingo dut. Esaiozu!
Igo ezazue! Kontuz lokatzarekin! Nire atzetik etorri!
Goraintziak Esmaeelen partez.
Herritik ez joateko eskatzen dizu.
Non daude umeak?
Besomotzarekin, minak biltzen.
Horrekin?
Nirekin lan egiten dutenak ezin dute horrekin lan egin.
Gaur ez dut minarik erosiko, aitu?
Nirekin lan egin nahi dutenak datozela bihar kartutxoen zelaira.
Eta dihoazela pikutara nirekin lan egin nahi ez dutenak!
Orain zergatik ari zara negarrez?
Hauekin joan naiz zure bizikleta bila.
Esmaeelek deitu, eta bi belarrondoko eman dizkit.
Zergatik galdetu, eta biharko nire errazioa dela erantzun dit.
Jaitsi nazazu!
Umeok, zoazte etxera!
Bihar kartutxoen zelaira joango gara.
Zatoz, eta hemen eseri.
Ondo zaindu zeure umea.
Gaur 10 dinar besterik ez dizkiot emango lan egin nahi duenari.
Aita! Aita!
Aita!
Aita! Non zaude?
Ama!
Kak Satelite!
Astirik ez galdu! Mugi!
Zer gertatzen da?
Kamioi horretan lanean ari direnei zerbait gertatuko omen zaie.
-Nork esan du? -Besomotzak.
-Zer kamioi? -Hura.
-Zin dagizut. -Ziur zaude?
Ziur-ziur. Bere anaia-arrebarekin joan da.
Mutilok, entzuidazue!
Kamioi horretan zaudetenok, atera hortik berehala!
Azkar! Zer edo zer lehertuko da!
Kak Satelite! Denak ez dira gutarrak.
Berdin dio. Atera hortik denok!
Nire mutilak, behera! Azkar!
Eutsidazu bizikleta.
Aizu! Itxaron!
Zurekin ari naiz!
Ezagutzen al duzu zu bezalako beste norbait, besorik gabea?
Eta etorkizuna iragartzen duena?
Ez? Badakizu zu zarela.
Ez diot inori esango!
Egiguzu iragarpenen bat!
Lasai, lasai!
Maskara hau ke txuriarekin erabili behar duzue.
Ez erabili ke beltzarekin.
Baratxuri eta belar usaina duen kearekin erabili behar da.
Familia bakoitzak maskara bat.
Maskararik ez dutenak ur azpira edo ibaira joan daitezela…
…eraso kimikoak iraun artean.
Inguruan urik ez badago, goialdeetara igo zaitezte…
…eta han geldirik egon.
Begiratu mutil honi maskarak erabiltzen ikasteko.
Entzun: gerrak ez du abisatzen.
Bonbardaketa edozein unetan has daiteke.
Honela jarri maskara.
Aurpegi gainean jar ezazue.
Ez duzu maskararik nahi? Sherko!
Non zaude? Zatoz hona.
Kak Satelite, zure esanetara!
-Emaiozu maskara hau neskari. -Ederki.
Esaiozu lortuko diodala txikiago bat bere anaiarentzat.
Kaixo!
Kak Satelitek maskara hau bidali dizu.
Beste bat lortuko omen dizu zeure anaiarentzat.
Kendu erditik.
Kak Sateliteren aginduak dira.
Agur!
Beste bat lortuko omen dizu zure anaia txikiarentzat.
Horrela, horrela! Oso ondo.
Behera!
Hau da agindu nizun etxea.
Gaur bezero asko ditugu. Lasai.
Iheslarien umeekin ari naiz, ez herriko umeekin.
Gaur Kak Azizen lurretan bilduko dituzue minak.
Itxaron han nire ordezkaria iritsi arte.
-Nora joango zarete? -Azizen lurretara!
-Itxaron han. "Ok"? -"Ok"!
Hango minak biltzea da lana.
Norbaitek istiluak sortzen baditu, kontuak konponduko dizkiot.
Zenbatu egingo dut: "One, two!" Mugi!
Segi! Segi!
Hemen geratu zaretenok, hurbildu zaitezte.
Zatozte nirekin "mister"engana.
Tratua egin behar dut harekin. Minak salduko dizkiot.
Goazen.
"Hello, Mr.! How are you?"
Zoaz pikutara! Zergatik ez duzu txukun hitz egiten?
Zer diozu, Kak Ahmad?
"Hello" esateak dirua ematen du.
"Hello"rik gabe, ez dago erantzunik.
Ikusten dituzu mutil horiek?
Ez dakite kurdoa zarela. Arrotza zarela uste dute.
Amerikarrak etorriko dira.
"Ok" esaten ikasi, eta dena ondo aterako zaizu.
"OK, Mr.! How much mine?"
Gaur zenbat emango didazu minen truk?
-Zenbat dauzkazu? -96.
96? Lehen 10-15 ekartzen zenituen. Zer gertatu da?
Ez da zure kontua. Zenbat?
22 dinar, eta "fal" bat gehiago ez.
Zer? 22 dinar? Adarra jotzen didazu?
Lehen gehiago ordaintzen zenigun.
Zer uste duzu, ez dakidala NBEkoei 2.200 dinarretan saltzen dizkiezula?
Badakit zenbat irabazten duten "mister" horiek.
Haien zakurrek ere gure umeek baino 50 aldiz gehiago irabazten dute.
Eta jaten ematen diete, gainera.
Kurdoa zarenez, lagundu gure umeei.
Ez ibili nirekin tratuan. Berdin zait saltzen badizkidazu edo ez.
Zeuk salduizkiozu "mister"ari. Nazkatuta naukazu!
Igo zertxobait prezioa.
Saiatuko naiz, ba.
Neure onetik ateratzen nauzu. Ospa!
"Ok. Thank you very much, Mr.!"
Jaitsi! Jaitsi!
"Ok". Dena konpondu dut.
Umeak bil itzazu. Kostatu zait gauzak konpontzea.
Zer egingo zenukete ni gabe?
Horiek umeen bila etorri dira.
-Non daude? -Han. Zain daude.
Satelite! Gure lurrak, zer? Gaur goizetik zain gaude.
Itxaron pixka bat.
Etorri handiz hitz egin diot, eta azkenean konbentzitu dut.
Orain, zoazte etxera. Hartu zuen minak.
Zoazte Pasheorekin mototsa duen gizonarengana.
Eman minak berari, eta dirua kobratu.
Eta nire lurra, zer? Hemen nago.
Zenbat ume behar dituzu?
Denak bidali. Hamar egun dira ez dutela minik bildu.
Ondo da.
Zu. Zu. Zu.
Ni?
Kontuz ibili!
Erdiak ez du eskurik!
Eta zer? Ez dira minen beldur. Gure arteko onenak dira.
Eta nire lurrak?
-Zenbat nahi dituzu, Kak Karim? -50.
Bost bidaliko dizkizut.
Zu, zu, zu…
Azkar!
Beste talde bat.
Zu, zu, zu… Zoazte Kak Karimen lurretara.
Kontuz ibili.
Kak Satelite! Halabcheheko neska!
Pasheo, zaindu umeak. Berehala etorriko naiz.
Kendu erditik!
Nire txanoa!
Mila esker. Emadazu.
Zure zerbitzura naukazu.
Agrin, egun bitxia da gaurkoa niretzat.
Nola dakizu nire izena?
Horrek berdin dio. Nolanahi ere, egun garrantzitsua da gaurkoa.
Zergatik?
Ikusten duzu bizikleta hau?
Lehen aldia du ura daramana. Eta zuretzat da.
Herri hauetan bizikleta honetan eramaten dira andregaiak etxera.
Neronek eramango dut.
Ez esan hori. Zure zerbitzura naukazu.
Zure anaiak ba al du iragarpenik guretzat?
Ez.
Batere ez?
-Ez du jadanik iragarpenik egiten. -Zer ba?
Bitan iragarpena egin, eta bitan zorigaiztoa guretzat.
Zer zorigaizto?
Ez didazu kontatu nahi?
-Ekatzu. Nik eramango dut. -Zure zerbitzura naukazu. Mesedez.
-Hemen ere iturburu bat dago? -Bai.
-Zergatik ez dute ura hemen hartzen? -Hemen neuk bakarrik hartzen dut.
Zergatik?
Ura ez omen da purua eta zoritxarra omen dakar, herrikoek diotenez.
Zergatik?
Iaz hiru ume arrain gorri bila murgildu, eta ez ziren agertu.
Ito egingo ziren.
Zin dagizut hondoraino joan naizela eta arrain asko ikusi ditudala…
…baina umerik ez.
-Oso sakona da? -Bai.
-Arrain gorririk badago? -Bai, neure begiez ikusi ditut.
-Benetan ikusi dituzu? -Ez didazu sinesten?
-Hondoraino irits zaitezke? -Bai, oraintxe joango naiz.
Arrain bat ekartzea nahi?
Nire anaia txikiarentzat, ona omen da bistarako.
Gauza bat galdetzen badizut, haserretu egingo al zara?
Ez.
Halabchechekoa zarenez, ezagutzen al duzu zu bezalako norbait…
…munduan inor ez daukana, zuk eta nik bezala?
Berdin dio neskak bi anaia baditu ere.
Norbait galdu duzu?
Ez, ez dut inor galdu. Beste gauza batez ari naiz.
Urte asko daramatzat zu bezalako neska baten bila.
Nora zoaz?
Ez al duzu nahi zuretzat arrainik harrapatzea?
Ez duzu arrain gorririk nahi? Begira, murgildu egingo naiz.
Itxaron! Nora zoaz?
-Zoaz, nire anaia dator eta. -Non dago?
-Hor dago. Badator. -Arrain gorriak hartuko dizkizut.
Esna zaude?
Badakit zergatik ezin duzun lo egin.
Noiz joango gara hemendik?
Ez didazu esan nahi?
Umea erdian jarrita, lo hartuko dugu, beharbada.
Umea maitatzen ikasi artean, ezingo duzu lo hartu.
Zenbat aldiz esan behar dizut ez dela nire semea?
Ez esan zure semea ez denik. Hala da eta.
Horrelako gauzak esateagatik…
…oinean lotuta daukan soka askatu, eta lo ibiltzen da.
Hengov, hagineko mina dut.
Min duzu oraindik? Min handia?
Bai, min dut.
Jar ezazu gasolina pixka bat haginean.
Ez tira egin iletik!
Ilea askatzeko esan dizut.
-Zergatik jotzen duzu? -Askatu nire ilea.
Zergatik jotzen duzu umea?
Askatu nire ilea!
Agrin, nora eraman duzu?
Ez dakit.
Nola ezetz? Zergatik dario sudurretik odola?
Ez dakit. Ezin naiz gau osoa sasikume bat zaintzen egon.
Zer esan duzu? Sasikume deitu diozu berriz?
Sasikumea ez bada, zer da, ba?
Ez al da gure familia hil eta hau egin zidatenen baazisten umea?
Nire semea al da orain?
Zatoz nire besartera.
Ez negar egin.
Tapa ezazu. Tapatzeko esan dizut.
-Nora daramazu? -Zuri bost axola.
Itxaron!
Nora doa mutil hori?
Jaitsi. Berari laguntzeko aukera handia da hau.
Eta ni, zer?
Itxaron hemen ni etorri arte.
Agrin!
Geldi!
Uztazue bakean!
Nora zoaz horren presaka?
Mutilak iragarpen garrantzitsu bat egin du.
Kendu erditik!
Kaixo.
Entzun! Entzun!
Kariboko herritarrok, entzun!
Eta hemen bizi zareten iheslariek ere bai.
Igo zaitezte denok muinora!
Gerra ordu gutxi barru hasiko da.
Iraken eta Estatu Batuen arteko gerra hasteko zorian dago.
Benetan?
Gerra hastera doa! Salba zaitezte!
Albistegietan ez dute ezer esan.
Parabolikoak orain emango du berria!
Muinora igo, eta geldirik gera zaitezte!
Gerra hastera doa! Babestu zaitezte!
Zer ari zarete hemen? Zergatik ez zarete igo?
Zergatik ez zarete besteekin joan?
Ez al da txantxa izango?
Uretan utzi nahi ditut neure dortokak.
Iragarpen hori ez ahal da gezurra izango!
Denak muinora igo dira. Gezurra esan badidazu, barre egingo didate.
Gerra hasteko zorian dagoela esan diet.
Estatu Batuetako hegazkinak badatozela esan diet.
Sateliteko albistegietan entzun dudala esan diet.
Hori gezurra da, ordea.
Ez ahal da txantxa izango!
Zerbait entzuten dut.
Entzuten dudala zin dagizuet.
-Zarata entzuten dut! -Zer zarata?
Estatubatuar pasaporteen zarata.
Non zaudete?
Hau besterik ez da falta.
Goazen!
Hau jartzen du:
"Bukatu dira zorigaitza eta bidegabekeria".
"Zuen adiskide eta anaia onenak gara".
"Gure aurka daudenak gure etsaiak dira".
"Paradisu bihurtuko dugu zuen herria".
"Zuen penak kentzera etorri gara".
"Gu gara munduko onenak".
"Jar ezazue zuen herria gure eskuetan".
3 hilabetez 2 arma besterik ezin ditugu alokatu mina hauekin.
Prestatu eskola atzeko muinoa eta Kak Rahmanen etxeko teilatua.
-Zoaz, ba! Egoera larria da. -Ondo da.
Goazen, mutilok!
-Egun on. -Baita zuri ere.
-Zer moduz, Abdol Salam? -Ongi etorri, Satelite. Aspaldiko!
Bi arma eraman nahi ditut Kanibora. PKC motako errusiarrak.
Garestiak dira. Prezioz igo dira.
3.600 dinar balio dute.
Ez ditut erosi nahi; hiru hilabetez alokatu nahi ditut.
Zenbatean daude?
Alokatu? Hiru hilabeterako, 600 edo 650 dinar izango dira.
500 edo 600 dinar dauzkat minetan.
Ederki.
-Jar itzazu hemen. -Jira zaitez.
Oso mina bereziak dira.
-Badaukazu umeentzako maskararik? -Laster.
Mina bikainak dira, amerikarrak.
-Amerikarrak? -Bai.
Armak emaizkiozu.
Arma onak dira.
Ez itzazu hondatu.
Pasheo, sar itzazu zorroan.
-Ez dira bala nahikoak. -Gehiago emango dizkizut.
Pasheo, kontuz hauekin.
Zenbat balio du lepoko horrek?
5 dinar.
"International" da.
Kak Satelite, zer esan nahi du "international"ek?
Orain ez da galdetzeko unea. Mugi!
Hurren arte.
Nazkatuta nago. Noiz joango gara hemendik?
Laster joango gara.
Pazientzia izan.
Pazientzia? Bukatu egin zait.
Zer ari gara hemen? Zergatik ez gara joaten?
Amets bat izan dut.
Bizpahiru egun barru joango gara, umea sendatzen denean.
Elkarrekin joango gara.
Elkarrekin, ez. Umea sendatzen baduzu, ni ez naiz joango.
Etortzen ez bazara, bakarrik joango naiz.
Umeak dena ulertzen du. Baxuago hitz egizu.
-Hamaika aldiz esan dizut. -Denak badoaz.
Gu bakarrik gelditzen gara.
-Osaba Hengov, kenduidazu tirita. -Noski.
Hurbildu zaitez.
Min ematen dizu?
Kendu.
Utzi ikusten. Orain ez dario odolik.
-Zer da hau? -Bota ezazu.
Ez bazatoz, bakarrik joango naiz.
Egunero esaten duzu bazoazela. Zergatik ez zara joaten?
Joan nahi baduzu, zoaz!
Nola joango naiz bakarrik? Nola moldatuko zara umearekin?
Goazen.
Ez badugu umea hemen orain uzten, ez dugu inoiz utziko.
Goazen.
Norbaitek aurkituko du…
…eta zainduko du.
Itxaron pixka bat. Elkarrekin joango gara denok.
Ez gara berarekin joango.
Zer esango diogu jendeari umea hazten denean?
Kalean aurkitu genuela esango diegu?
Zer esango diogu berari hazten denean?
Hengov, goazen. Baten batek zainduko du.
Joan egingo naiz.
Ama!
Non zaude, ama?
Aitzurtu! Azkar!
Ez al dizuet esan ez ekartzeko armarik eskolara?
Maisu, zer moduz zaude gaur?
Leku ona iruditzen zaizu tiro egiteko?
Bandera zuria aski da.
Hau da arma jartzeko lekurik onena.
Hau da lekurik onena.
Hau zoritxarra!
Gogor lan egin! Gogorrago!
Herrietan istilua sortu, hori besterik ez duzu egiten.
Egunen batean istilutan sartuko dituzu umeak.
Zer? Nik? Istilutan?
Istilutan sartu al ditut nik umeak?
Niregatik ez balitz, ez lukete lanik izango.
Ez dituzu leherketak entzuten? Gerra gertu daukagu!
Gerra dator! Prest eduki behar ditugu armak!
Zurekin ari naiz! Zergatik ez didazu entzuten?
Matematika eta zientzia erakutsiezu.
Badakite matematika eta zientzia!
Orain tiro egiten ikasi behar dute!
-Eta maskarak jartzen ere bai. -Zer erakusten diezu zuk?
Lan egizue! Begira, maisu!
Sherko! Zenbat da 40 x 5?
200, Kak Satelite!
Entzun diozu! Pasheo! Zenbat da 240 - 100?
160!
Ikusten, maisu? Dena dakite!
Orain aitzurtzen ikasi behar dute. Aitzurtu! Aitzurtu!
Primeran! Erakutsiezu.
Azkar, Kak Rahmanen lurretara joan behar dugu eta.
Besomotzaren anaiak mina bat jo du!
Nork jo du mina bat?
Besomotzaren anaiak!
Azkar! Lagundu egin behar diogu!
Baten bat joan dadila haren anaiaren bila!
Ez du minarik jo! Nork esan du hori?
Zauden tokian gera zaitez! Ez mugitu!
-Noiztik dago hor? -Gaur goizetik, Kak Satelite.
Ez mugitu!
-Niri esaten didazu? -Bai. Mugitzen bazara, hilko zara.
Ez mugitu! Zure bila joango naiz!
-Zer? -Minez inguratuta zaude.
Zer? Ezin naiz mugitu?
Hemen minak al daude?
-Joan al da norbait anaiaren bila? -Bai.
Ez mugitu! Zure bila joango naiz!.
Ixo, denok!
Banoa, banoa.
Ez mugitu. Banoa.
Kak Satelite, ez joan, mesedez!
Ez mugitu! Banoa!
-Kak Satelite, minez josita dago! -Banoa.
-Kak Satelite, ez joan! -Kak Satelite, ez joan!
Ez mugitu! Banoa!
Ez joan!
Ekarri bizikleta.
Ez mugitu!
Bizikleta nahi dut.
Jo bozina.
Orain eramango dizut.
Ekarri bizikleta!
Eramango dizut! Ez mugitu!
-Zergatik ez duzu bozina jotzen? -Itxaron! Orain joko dut!
-Bizikleta nahi dut. -Orain eramango dizut.
Ez mugitu! Orain eramango dizut!
Kak Satelite, mesedez, ez joan!
Bart gauean amesgaizto bat izan dut.
Kak Satelite, ez joan!
Jainkoarren!
Ez egin negarrik!
Kak Satelite, utzidazu niri joaten…
…edo Pasheori.
Zer? Begira nire hanka! Bestea ere galtzea nahi?
Kak Satelite pertsona ona da. Goazen gu!
-Txalo bat Pasheori! -Ez da beharrezkoa!
Joan dadila haren anaia!
Nahikoa da! Ixo!
-Bizikleta dakarkizut. -Bozina jo!
Arrain gorriak ekarri dizkizut.
Denetik ekarri dizut. Ez mugitu!
Gera zaitez hor!
Hor minak daude!
Ez bazara mugitzen, hau emango dizut.
Ez mugitu!
Ez etorri hona! Eman egingo dizut!
Ez mugitu!
Ez ukitu! Mina bat da!
Barrura sar ezazue!
Ez negar egin.
Zenbat aldiz esan behar dizut gauza horiekin ez jolasteko?
Jar ezazu hemen.
Esmaeel, polikiago!
Ez kezkatu! Ez da ezer! Sendatuko zaizu!
Nire hanka!
Gaur gauean mediku bat ekarriko dizut.
Behin eta berriz USA esan, eta azkenean USA mina bat zapaldu behar!
Medikuaren bila noa.
Satelite, zerbait behar duzu?
Ez! Ez gelditu hor! Zoazte denok!
Joateko esan dizuet!
-Non dago Pasheo? -Esmaeelekin joan da.
Kak Satelite, zer moduz? Esmaeelek hau bidaltzen dizu.
Zer moduz duzu hanka?
Zer gertatu zaio umeari? Ez ukitu! Min ematen dit eta.
Ondo dago, Jainkoari eskerrak.
Onik eta osasuntsu itzuli dut.
-Haren arreba ikusi duzu? -Ez.
Baina besamotzak mezu bat bidali dizu.
Zer dio?
Sherko, ospa!
Kak Satelite, besomotzak esan duenez…
…bihar goizean bukatuko omen da dena.
Zer?
Bihar bukatuko dela dena.
Gerra bukatuko da?
Ez dakit. Dena bihar bukatuko omen da.
Esaiozu Esmaeeli…
…herriari esateko gerra bihar bukatuko dela.
Ondo da.
Esadazu berriz zer esan behar dudan.
Esaiozu Esmaeeli esateko mezkitako mikrofonotik jendeari…
…gerra bihar bukatuko dela.
Kak Satelite! Ireki atea!
Zer gertatzen da? Gauerdia da.
-Sadam erori egin da! -Zer?
Neuk ikusi dut. Amerikar pila dago hemen.
Iheslariak hirira itzultzen ari dira.
Nola jakin duzu?
Neure begiez ikusi dut. Ume guztiak muinoan zeuden.
Zer ari dira han goian?
Amerikarrak iritsi direnean Esmaeelengana joan dira.
Haren parabolikoa hartu, eta muinoan ipini dute.
Umeak kanal debekatuak ikusten ari dira amerikar soldaduekin.
Kanal debekatuak ikusten ari dira?
Non dago Sherko?
Hirira doa bere osabarekin.
Kak Satelite, joan al gaitezke hirira?
Hiria onena omen da. Hiria kaosa da.
Mesedez, goazen.
Nahaspila dago nonahi.
-Non zeunden? -Sherko etorri da.
-Hobeto al zaude? -Zer da hori?
Sadamen besoa da. Zuretzat!
Oso garrantzitsua omen da. Mina guztiak saldu ditut hau lortzeko.
Balio handikoa omen da, amerikarrek diotenez.
-Nola ikasi duzu haien hizkuntza? -Zuk erakutsi zenidan.
Amerikarrek esan digute ez biltzeko amerikar mina gehiago.
Akabo.
Hau biltzeko ordainduko digute.
Eta dolarretan ordainduko digute. Dolarretan!
Beste gauza bat ekarri dizut.
Zer gauza bitxia!
Ederra da, gero!
-Zer gertatzen da? -Banoa.
Ezetz asmatu zer ekarri dizudan?
Zer?
Arrain gorriak.
Zer da hori? Nondik ekarri dituzu?
Atzerrikoak dira.
Nire osabak amerikarrei erosi dizkie.
-Utzi ikusten. -Arrain gorri hauek nahi zenituen.
-Nondik ekarri dituzu? -Politak dira.
Amerikarrak dira.
Mesedez, ez sartu berriz uretan.
Amerikarrak…
Adarra jotzen didazu?
Joan beharra daukat. Osaba zain daukat.
Banoa, osaba!
-Nora zoaz? -Hirira.
Kontuz ibili.
-Laster etorri. -Nora zoaz?
Lan berri baten bila. Dirua irabazi nahi dut.
Agur.
Zergatik dute margo hau?
Ez begiratu hainbeste. Lo egin.
-Zergatik dute margo hau? -Agur.
Sherko!
Iturburura joateko esaten du Kak Satelitek.
Gauza arraro bat aurkitu du.
Agrin!
Kak Satelite!
Besomotzak hau eman dit zuretzat.
275 egun barru beste zerbait gertatuko omen da inguru hauetan.
Begira! Ez al zenituen amerikarrak ikusi nahi?
Iranen eta Iraken arteko koprodukzioa
ITZULPENA - AZPITITULUAK: Jon Muñoz